Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 12150

33. Cikkely célkitűzéseinek szempontjából teljesnek nyilvánított Annex jóváhagyásával, vagy módosításával az ICAO munkája a légialkalmasság területén nem ért véget, mivel a nemzetközi együttműködés folytatására továbbra is szükség lesz. Az Annex 8 módosított szövege összhangban van a fenti célkitűzésekkel, melyet a Harmadik Léginavigációs Konferencia (Montreal, 1956. szeptember-október) ajánlásai alapján készítettek el. Az Annex III. Része azokra az átfogó Szabványokra korlátozódik, melyek inkább a tárgyi feladatokat határozzák meg, mintsem ezek megvalósításának módszereit. Annak érdekében, hogy a széleskörű Szabvány némelyike által megkívánt légialkalmassági szintet példákkal mutassák be, a „Megfelelés Elfogadható Módjai” cím alatt sokkal részletesebb és számszerű előírásokat építettek be. Ezen előírások célja, hogy segítséget nyújtsanak a Szerződő Államoknak a részletes és átfogó nemzeti légialkalmassági kódjaik megalkotásában és alkalmazásában. A „Megfelelés Elfogadható Módjai”-ban megadott kódnál észrevehetően alacsonyabb kód elfogadását úgy kell tekinteni, mint a „Megfelelés Elfogadható Módjaival” kiegészített Szabvány megsértését. Az Annex 8 módosított szövege a 4. kiadásban lett közzétéve, mely hatálytalanította az Első, a Második, és a Harmadik kiadást. A Harmadik Léginavigációs Konferencia egy másik ajánlására a Tanács 1957-ben létrehozta a Légialkalmassági Bizottságot, melynek tagjait a közreműködni szándékozó Szerződő Államok és nemzetközi szervezetek nagy légialkalmassági tapasztalatokkal rendelkező szakértőiből választották ki. A nemzetközi légialkalmasság jelenlegi politikája. Bizonyos aggodalomra adott okot, hogy a Megfelelés Elfogadható Módjai formájában megfogalmazott kiegészítő légialkalmassági előírások tekintetében a fejlődés igen lassú volt az eltelt évek alatt. Megjegyzendő, hogy az Annex 6-ban és az Annex 8-ban közzétett Megfelelés Elfogadható Módjai többsége 1957-ben lett kidolgozva, ebből adódóan csak azokra a repülőgéptípusokra voltak alkalmazhatók, amelyek ebben az időben üzemeltek. Ezen Megfelelés Elfogadható Módjaiban szereplő előírások naprakésszé tételére eddig semmilyen erőfeszítés nem történt, a Légialkalmassági Bizottság részéről sem készültek ajánlások a Megfelelés Elfogadható Módjainak ideiglenes kiadásában szereplő bármelyik eljárás korszerűsítésére, melyet azzal a céllal dolgoztak ki, hogy potenciális anyagként szolgáljon a teljes értékű Megfelelés Elfogadható Módjaihoz. A Léginavigációs Bizottság ezért felkérte a Légialkalmassági Bizottságot, hogy tekintse át a létrejötte óta végbement fejlődést olyan szempontból, hogy elérték-e a kívánt eredményt, vagy sem, és hogy a részletes légialkalmassági előírások kidolgozásának elősegítésére tegyen ajánlásokat. A Légialkalmassági Bizottság a 9. Ülésén (Montreal, 1970. november/december) a problémákat részleteiben áttekintette és azt az ajánlást fogalmazta meg, hogy fel kell hagyni a légialkalmassági előírások kidolgozásának a Megfelelés Elfogadható Módjai, illetve az Ideiglenes Megfelelés Elfogadható Módjai formájával, és az ICAO-nak ki kell dolgozni, valamint közzé kell tenni egy légialkalmassági technikai kézikönyvet, melyben összefoglalják mindazokat az irányelveket, amelyek megkönnyítik a Szerződő Államok légialkalmassági kódjainak fejlesztését és egységesítését. A Léginavigációs Bizottság a Tanács által 1956-ban jóváhagyott légialkalmasság politika fejlődéstörténete fényében áttekintette a Légialkalmassági Bizottság ajánlásait. Arra a következtetésre jutott, hogy az ICAO légialkalmassági politikájának alapvető elvei és célkitűzései helyesek, és jelentős 2007/70/II. szám változtatásokra nincs szükség. Azt is megállapították, hogy a Megfelelés Elfogadott Módjai és az Ideiglenes Megfelelés Elfogadható Módjai formájában közzétett légialkalmassági előírások kidolgozásában tapasztalt lassú fejlődés fő oka az előbbi kötelező státusának mértéke volt, melyet az Annex 8 negyedik és ötödik kiadásának előszavában az alábbi megállapítás tartalmazott: „A Megfelelés Elfogadott Módjaiban megadott légialkalmassági szintnél érzékelhetően alacsonyabb szintű kód elfogadása a Megfelelés Elfogadott Módjaival kiegészített Szabvány megsértését jelenti. „ A Léginavigációs Bizottság számos megközelítési módot megvizsgált annak érdekében, hogy kiküszöbölje ezt a nehézséget. Végül arra a következtetésre jutott, hogy a légialkalmasság előírásai kidolgozásának gondolatát a Megfelelés Elfogadható Módjai és az Ideiglenes Megfelelés Elfogadható Módjai formájában el kell vetni, és az ICAO-nak deklarálnia kell, hogy az Egyezmény 33. Cikkelyében foglaltak megvalósításához az Államok kötelezettsége eleget tenni az Annex 8 széleskörű Szabványainak, mely, ha szükséges, kiegészül a légialkalmasság technikai tájékoztató anyagával, valamint el kell kerülni minden kötelező jellegre történő utalást, vagy kötelezettséget. Ugyanakkor fenn kell tartani azt a követelményt, hogy minden egyes Szerződő Államnak ki kell dolgoznia saját átfogó, és részletes, a légialkalmasságra vonatkozó kódjait, vagy el kell fogadnia egy másik Állam által átfogóan és részletesen kidolgozott kódot. A Tanács 1972. március 15.-én jóváhagyta, hogy a fenti megközelítés legyen az ICAO jelenlegi politikájának az alapja a légialkalmasság területén. Ezen politikának megfelelően:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes